EDDIE Handmade - Jermyn Laptop bag Honey Brown
EDDIE Handmade Jermyn Laptop bag Honey Brown Email to a Friend
EDDIE Handmade Fish Card Holder Brown Glaze
£60.00 EDDIE Handmade Bader Medium Holdall Honey Brown
£420.00 EDDIE Handmade Envelope Pouch Honey Brown
£77.00 Audrey Akman Iverna Earrings Bekendstelling: Hyundai i20 opgeknap | Maroela Media
Hyundai se opgeknapte i20 (Foto: Hyundai)
Hyundai het Maandag sy opgeknapte i20-reeks bekendgestel. ŉ Interessante brokkie inligting tydens die bekendstelling is dat Hyundai in die eerste kwartaal van 2018 Ford verbygesteek het as derde grootste handelsmerk in die passasier­voertuig­segment. Sedert die i20 se bekendstelling in 2009 is daar al 87 839 eenhede in Suid-Afrika verkoop. Altesaam 21 348 eenhede is nog onder waarborg en gebruik gemiddeld R20 per maand uit die waarborg – dit is regtig min.
Die huidige 1.4 Sport word vervang met ŉ 1.4 Active-weergawe wat nader aan ŉ kruismodel is. Daar is steeds twee petrolenjins beskikbaar, 1.2- en 1.4-viersilinder. Die 1.2 spog met 61 kW en 115 Nm. Brandstofverbruik is 5.9 ℓ/100 km. Die 1.2 kom met ŉ 2 jaar/30 000 km-diensplan. Die 1.4 geniet 74 kW en 133 Nm. Die handrat bied 6.5 ℓ/100 km, die outo 7.5 ℓ en die Active 6.7 ℓ/100 km. Die 1.4 het ŉ 3 jaar/60 000 km-diensplan en die hele reeks word gedek deur Hyundai se indrukwekkende 5 jaar/150 000 km-voertuigwaarborg en 7 jaar/200 000 km-dryfstelselwaarborg. Die 1.2 geniet ŉ 5-spoed-handratkas en die 1.4 ŉ 6-spoed. Die outomatiese ratkas is Hyundai se 4-spoed-outo.
Die ligte, buffer en sierrooster is effe verander met die “facelift”. Die 1.4 Active is steeds die “pre-facelift”-model wat nie voorheen in Suid-Afrika beskikbaar was nie. Aan die binneruim is nie veel gekrap nie, behalwe die Active-weergawe wat rooi of blou insetsels in die bekleedsel kry, na gelang van die buiteruim se kleur. Die spesifikasievlak is tóg goed: Hyundai se inligtingstelsel wat navigasie kan bied teen ŉ koste van R2 000. Die bestuurder se venster kry ŉ outo-op-en-af-funksie, iPod-gereedheid en USB asook ŉ multifunksiestuurwiel. Die middelste armleuning kan vorentoe en agtertoe skuif na gelang van jou voorkeur. Die bestuurdersitplek kan op- en afstel, iets wat vir my ŉ vereiste is, en dit maak die kar regtig baie gemakliker.
Die opgeknapte model is sowat R5 000 duurder as sy vorige model, afgesien van die redelike besparing tussen die ou Sport en nuwe Active van R13 000. Die i20 is vir my ŉ moeilike een om op te som. Dit is ŉ goeie kar, en ry heel lekker – maar met reuse soos die Fiesta en Polo in die mark, teen die pryse waarvoor hulle beskikbaar is, voorspel ek ŉ tawwe tyd vir die i20. Maar – as ek kyk na die “warranty burn rate” is die i20 buitengewoon betroubaar, en dit spreek boekdele.
Hyundai i20 1.2 Motion-handrat R229 900
Hyundai i20 1.2 Fluid-handrat R241 900
Hyundai i20 1.4 Motion-outo R254 900
Hyundai i20 1.4 Fluid-handrat R266 900
Hyundai i20 1.4 Fluid-outo R284 900
Hyundai i20 .14 Active-handrat R279 900
Ons sal met ons indiepteresensie die i20 met sy mededingers vergelyk.
Turbo · 7 maande gelede
Ek veronderstel die 1.2 is 61 Kw en 115 Nm.
Selfs die 1.4 se wringkrag is ook maar beroerd (agv geen turbo?) – gee my eerder die Polo GT @ R245K. (O toggie! Ons vergl alweer met Uber VW! :) )
Dit is n baie goeie en betroubare motor maar dit het belaglik duur geword!!!
In 2013 het n Fluid 1.4 so R165 000 gekos.
Dus R100 000 duurder in net 5 jaar!!!
Die prys van voertuie in die land is uiters belaglik.
Wonder hoeveel steek die regering in hulle sake? behalwe die belasting natuurlik.
op elke nuwe motorvoertuig wat in die land verkoop word is die belasting 45% van sy prys.So vir ‘n voertuig wat R250,000 kos kry die regering R112,500!Maw die ware prys is R137,500!Dis waarom ons motors se pryse so hoog is hier.Lekker ou Suid Afrika met die wet van Transvaal wat steeds geld.
Brendon · 7 maande gelede
Baie dankie vir die kommentaar. Die fout is reg gestel.
Joe-v-Heerden · 7 maande gelede
Soos al verskeie kere genoem, hier en op ander sosiale media, het (nuwe) motorpryse in SA geweldig in die laaste dekade gestyg. Ek begryp die swak rand en wisselkoers se negatiewe uitwerking op pryse, maar ek weet ook dat daar meer agter die kap van die byl is.
Wat van ‘n bietjie ondersoekende joernalistiek, met ‘n deeglike uiteensetting – in keurige Afrikaans – wat die samestelling van verkoopprys by die handelaar van ‘n (nuwe) ingevoerde motor asook plaaslik vervaardigde motor (bv Polo Vivo), bepaal?
Nou daai sal ‘n interessante brokkie nuus wees! Kan ons op jou reken, Brendon?
Baie dankie vir jou kommentaar, Joe.
Ek kyk wat ek kan doen – hou die spasie dop.